I tillegg til å levere soloalbum på løpende bånd, er han også ivrig etter å samarbeide med andre artister. Du har prosjekter som Mind Games fra 2017 og Out of Sight, Out of Mind fra 2018, hvor han jobber med noen av hans favorittrappere som Quelle Chris, Pink Siifu og Maxo. Men så har vi også magiske Loft fra 2022, hvor han over 12 spor komponerer helt nye jazzlåter og samarbeider med legender som Idris Ackamoor og Wendell Harrison. Burgers evne til å jobbe med andre har også ledet til rene samarbeidsprosjekter, som med Oslo-artisten Vuyo. Spesielt ble albumet Dialogue svært godt mottatt, med gode anmeldelser i blant annet Pitchfork.